CELEX: 62009TN0197
Language: fi
Date: 2009-05-20 00:00:00
Title: Asia T-197/09: Kanne 20.5.2009 — Slovenia v. komissio

1.8.2009   
            
            
               FI
            
            
               Euroopan unionin virallinen lehti
            
            
               C 180/54
            
         Kanne 20.5.2009 — Slovenia v. komissio
   (Asia T-197/09)
   2009/C 180/101
   Oikeudenkäyntikieli: sloveeni
   
      Asianosaiset
   
   
      Kantaja: Slovenian tasavalta (asiamies: valtionasiamies Ž. Cilenšek Bončina)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) maksettavien jäsenvaltioiden tiettyjen menojen jättämisestä yhteisörahoituksen ulkopuolelle 19.3.2009 tehty komission päätös K(2009) 1945 (1) on kumottava siltä osin kuin siinä jätetään yhteisörahoituksen ulkopuolelle tietyt Slovenialle aiheutuneet menot
            
         
               —
            
            
               komissio on velvoitettava korvaamaan oikeudenkäyntikulut
            
         
               —
            
            
               komissio on velvoitettava korvaamaan Slovenian tasavallalle tästä oikeudenkäynnistä aiheutuneet kulut.
            
         
      Oikeudelliset perusteet ja pääasialliset perustelut
   
   Komissio jätti riidanalaisessa päätöksessään tietyt Slovenian tasavallalle aiheutuneet menot yhteisörahoituksen ulkopuolelle varainhoitovuosilta 2005 ja 2006 olennaisen valvonnan puutteiden sekä virheellisen valvontamenettelyn ja valvonnassa käytettyjen virheellisten välineiden vuoksi ja määräsi viiden prosentin kiinteämääräisen korjauksen, joka oli maksettava välittömästi; tässä se nojautui komission yksiköiden kyseisessä jäsenvaltiossa maaliskuussa 2005 suorittamiin kansallisiin tarkastuksiin.
   Kantaja esittää kanteensa tueksi erityisesti, että komissio
   
               —
            
            
               on tosiseikkoja koskevan virheellisen arvioinnin vuoksi soveltanut virheellisesti komission asetuksen (EY) N:o 2419/2001 (2) 15 artiklaa ja komission asetuksen (EY) N:o 796/2004 (3) 23 artiklaa, koska se toteutti tarkastuksen liian myöhään; se valitsi tätä varten epätyypillisen alueen, jonka osalta tarkastettiin ilmeisen pienet pellot; tarkastuksessa ei otettu huomioon kansainvälistä tarkastusstandardia 530, ja komissio arvosteli kantajaa perusteettomasti tällaisen mittapuun käyttämisestä
            
         
               —
            
            
               loukkasi jäsenvaltioiden erilaisen kohtelun kiellon periaatetta, koska se toteutti kansalliset tarkastukset muissa jäsenvaltioissa laajempien ja siten edustavampien otosten perusteella
            
         
               —
            
            
               sovelsi toimenpidettä eli viiden prosentin suuruista rahoituskorjausta, joka rahaston rajoitetun riskin perusteella ottaen huomioon yhteisön omat varat on selvästi suhteeton todettujen sääntöjenvastaisuuksien vakavuuteen ja laajuuteen nähden
            
         
               —
            
            
               toimi vastoin vilpittömän mielen ja lojaliteetin periaatetta, koska sen yksiköt eivät kyseenalaistaneet kyseisen mittapuun käyttämistä koskevia ohjeita tai koska ne eivät olleet syksyyn 2005 mennessä kiinnittäneet kantajan huomiota kyseisiin ongelmiin.
            
         
      (1)  EUVL L 75, 21.3.2009, s. 15.
   
      (2)  Tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 soveltamista koskevista yksityiskohtaisista säännöistä 11.12.2001 annettu komission asetus (EY) N:o 2419/2001 (EYVL L 327, 12.12.2001, s. 11).
   
      (3)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä 21.4.2004 annettu komission asetus (EY) N:o 796/2004 (EUVL L 18, 30.4.2004, s. 18).